esita Ha — Trip LEE
Esita le ha re thabe le matšeliso re siea, re ka kholiseha ka ho feletseng Molimo oa rōna ke ke. Esdrase 9:9 Doiteronomio 2 | Beibele Inthaneteng | Phetolelo ya Lefase le Lefsa
2 “Ke moka ra retologa ra leba lešokeng ka tsela ya Lewatle le Lehwibidu, feela bjalo ka ge Jehofa a boletše le nna;+ ra fetša matšatši a mantši re ralala tikologong ya Thaba ya Seire.
2 Mafelelong Jehofa a re go nna:
3 ‘Le raletše tikologong ya thaba ye ka nako e telele, go lekane.+ Bjale lebang thoko ya leboa.
4 O laele setšhaba, o re: “Le feta mollwaneng wa bana babo lena,+ e lego bana ba Esau,+ bao ba dulago Seire;+ ba tlo le boifa,+ fela lena le be šedi kudu.
5 Le se ke la lwa le bona ka gobane nageng ya bona nka se le nee le naga yeo e lekanago bophara bja lenao; ka ge Esau ke mo neile Thaba ya Seire gore e be ya gagwe.+
6 Le je dijo tšeo le tlago go di reka go bona ka tšhelete; le gona le nwe meetse ao le tlago go a reka go bona ka tšhelete.+
7 Ka gobane Jehofa Modimo wa lena o le šegofaditše medirong ka moka ya diatla tša lena.+ Yena o tseba gabotse leeto la lena la go phatša lešokeng le le legolo. Jehofa Modimo wa lena o bile le lena nywageng ye e masomenne.+ Ga se la hloka selo.”’+
8 Ra feta kgole le bana babo rena, bana ba Esau,+ bao ba dulago Seire, ra sepelela kgole le tsela ya Araba,+ Elathe le Etsione-gebere.+
“Ke moka ra goma ra feta ka tsela ya lešokeng la Moaba.+
9 Ka morago Jehofa a re go nna: ‘Le se ke la goboša Bamoaba goba la lwa le bona, ka gobane nka se ke ka le nea karolo le ge e le efe ya naga ya bona gore e be ya lena, ka ge Ari+ ke e neile bana ba Lota+ gore e be ya bona.
10 (Ba-Emi+ ba be ba dula moo nakong e fetilego, e le setšhaba se matla le se sentši, le gona e le batho ba batelele go etša Baanaki.+
11 Ge e le Barefai,+ le bona ba be ba tšewa ba swana le Baanaki+ gomme Bamoaba ba be ba ba bitša Ba-Emi.
12 Nakong e fetilego Bahori+ ba be ba dula Seire gomme bana ba Esau+ ba ba amoga naga yeo le go ba fediša pele ga bona ke moka ba dula moo nageng ya bona.+ Ba dira feela kamoo Baisiraele ba swanetšego go dira naga yeo e lego ya bona, yona naga yeo Jehofa a tlago go ba nea yona.)
13 Bjale sepelang le yo tshela moedi wa mafula wa Tsereda.’ Ke moka ra yo tshela moedi wa mafula wa Tsereda.+
14 Matšatši ao re a sepetšego go tloga Kadeshe-baranea go fihlela re tshela moedi wa mafula wa Tsereda e bile nywaga e masometharo-seswai. Re sepetše go fihlela moloko ka moka wa banna ba ntwa o fela mo mešašeng, feela bjalo ka ge Jehofa a ba enetše.+
15 Le gona seatla+ sa Jehofa sa ba godimo ga bona sa ba ferekanya gore ba tšwe mešašeng go fihlela ge ba fedile.+
16 “Ya re gateetee ge banna ka moka ba ntwa ba hwile mo setšhabeng,+
17 Jehofa a buša a bolela le nna a re:
18 ‘Lehono le feta seleteng sa Moaba, ke gore, Ari,+
19 gomme le fete kgauswi le bana ba Amoni. Le se ke la ba goboša goba la lwa le bona ka gobane nka se ke ka le nea karolo le ge e le efe ya naga ya bana ba Amoni gore e be ya lena, ka ge ke e neile bana ba Lota gore e be ya bona.+
20 E be e tšewa e le naga ya Barefai.+ (Barefai ba be ba dula moo nakong e fetilego gomme Baamoni ba be ba ba bitša Batsamutsumi.
21 E be e le setšhaba se matla le se sentši, sa batho ba batelele go swana le Baanaki;+ Jehofa a se fediša+ pele ga bona, gore ba se amoge naga ya sona gomme ba dule go yona;
22 go etša ge a dirile ka bana ba Esau bao ba dulago Seire+ ge a be a fediša Bahori+ pele ga bona, gore ba ba amoge naga yeo gomme ba dule moo go yona go ba go fihla le lehono.
23 Ge e le Baafi+ bao ba bego ba dula metseng yeo e fihlago ka Gatsa,+ ba fedišitšwe ke Bakafutori+ bao ba bego ba etšwa Kafutori,+ gore ba dule nageng ya bona.)
24 “‘Emang, tlogang le tsheleng moedi wa mafula wa Arinoni.+ Tsebang gore ke gafetše Sihoni+ kgoši ya Heshibone wa Moamore seatleng sa lena. Thomang go tšea naga ya gagwe gomme le lwe le yena.
25 Lehono le ke tla le dira gore le boifše le go tšhabja ke merafo ka moka ka tlase ga legodimo, yeo e tlago go begelwa ka lena; ruri e tla ferekana le go kwa bohloko bjo bo etšago bja pelego ka baka la lena.’+
26 “Ke moka ka romela baromiwa go tšwa lešokeng la Kedemothe+ go ya go Sihoni+ kgoši ya Heshibone gore ba mmotše mantšu a khutšo,+ ba re:
27 ‘Ke kgopela go phatša nageng ya gago. Ke tla sepela tseleng feela. Nka se ye ka go le letona goba le letshadi.+
28 Ke tla ja dijo tšeo o tlago go nthekišetša tšona ka tšhelete; le gona ke tla nwa meetse ao o tlago go nthekišetša wona ka tšhelete. Ntumelele feela gore ke phatše ka maoto,+
29 go fihlela ke tshetše Noka ya Jorodane gomme ke tsene nageng yeo Jehofa Modimo wa rena a re neago yona,+ feela bjalo ka ge bana ba Esau bao ba dulago kua Seire+ le Bamoaba+ bao ba dulago kua Ari ba ile ba ntumelela.’
30 Sihoni kgoši ya Heshibone ga se a re dumelela go phatša nageng ya gagwe, ka gobane Jehofa Modimo wa gago o ile a mo lesa a eba le manganga+ le go thatafiša pelo ya gagwe, gore a mo gafele seatleng sa gago go etša lehono le.+
31 “Ka gona Jehofa a re go nna: ‘Tseba gore ke šetše ke thomile go go gafela Sihoni le naga ya gagwe. Thoma go tšea naga ya gagwe e be ya gago.’+
32 Ge Sihoni a etšwa le batho ba gagwe ka moka go tlo gahlana le rena ntweng kua Jahatsa,+
33 Jehofa Modimo wa rena a mo gafela go rena,+ ra mo fenya+ a na le barwa ba gagwe le batho ba gagwe ka moka.
34 Ke moka ka nako yeo ra yo thopa metse ya gagwe ka moka, ra fediša motse o mongwe le o mongwe,+ banna, basadi le bana gomme ra se tlogele le mophologi.
35 Re ile ra hula feela diruiwa gotee le go tšea dithebola tša metse yeo re bego re e thopile.+
36 Go tloga Aroere,+ yeo e lego leribeng la moedi wa mafula wa Arinoni, e lego motse wo o lego moeding wa mafula, go fihla Gileada, go be go se na motse woo re bego re sa kgone go o fihlelela.+ Jehofa Modimo wa rena o be a re gafetše yona ka moka.
37 Moo le sa kago la ya gona ke feela kgauswi le naga ya bana ba Amoni,+ leribeng ka moka la moedi wa mafula wa Jaboko+ le metseng ya dithabeng gotee le gohle moo Jehofa Modimo wa rena a bego a re laetše mabapi le gona.